
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2301 

3 Δεκεμβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση Οδηγού Εφαρμογής Προγράμματος 
«ΠΙΣΤΟΠΟΙΗΘΕΙΤΕ» - ΣΤ κύκλος - Δράση 1.2.8 του 

ΕΠΑΝ. 1 

Τροποποίηση και συμπλήρωση της υπ’ αριθμ. 
Φ253/128314/Β6 (ΦΕΚ1538-Β) Υπουργικής απόφα¬ 
σης. 2 

Τροποποίηση της υπ’ αριθμ. Φ253/120789/Β6/1.11.2005 

(ΦΕΚ 1581 Β’) Υπουργικής απόφασης. 3 

Συγκρότηση συνεργείου υπερωριακής απασχόλη¬ 
σης. 4 

Υπερωριακή απασχόληση μονίμου προσωπικού του 
Εθνικού Μετσοβίου Πολυτεχνείου. 5 


Τροποποίηση της υπ. αριθμ. Β1/46276/4213 (ΦΕΚ 
1168/30.8.2006) κοινής απόφασης «Προκήρυξη Δρά¬ 
σης κρατικών ενισχύσεων με τίτλο «Χρηματοδό¬ 
τηση Επιχειρήσεων για τη δημιουργία εφαρμογών 
και παροχή υπηρεσιών στον τομέα των ευφυών 


οδικών μεταφορών» στο πλαίσιο του Μέτρου 2.8 
του Επιχειρησιακού Προγράμματος «Κοινωνία της 

Πληροφορίας» του Κ.Π.Σ. 2000-2006». 6 

Ολοκλήρωση, οριστικοποίηση κόστους και έναρξη 
παραγωγικής λειτουργίας επένδυσης της εται¬ 
ρείας «ΔΙΟΝΥΣΙΟΣ Ο. ΚΟΛΠΟΝΔΙΝΟΣ Α.Ε.». 7 

Ολοκλήρωση, οριστικοποίηση κόστους και έναρξη 
παραγωγικής λειτουργίας επένδυσης της εται¬ 
ρείας «ΠΟΡΤΕΓΚΟ ΑΝΩΝΥΜΗ ΕΤΑΙΡΕΙΑ-ΤΟΥΡΙ- 

ΣΤΙΚΕΣ ΚΑΙ ΞΕΝΟΔΟΧΕΙΑΚΕΣ ΕΠΙΧΕΙΡΗΣΕΙΣ». 8 

Μεταβίβαση αρμοδιοτήτων Νομάρχη Αθηνών. 9 

Κύρωση Αναδασμού Έλους Κανδύλας Ν.Α. Αρκαδί¬ 
ας. 10 

Μεταβίβαση δρόμων του συν/σμού Μικρολείβαδου 
στο Δήμο Νικηφόρου. 11 

Κύρωση της συμπληρωματικής διανομής Αγρ/τος 

Τσουκνίδας Πρέβεζας έτους 2007. 12 

Διάλυση Κοινοτικής Επιχείρησης Καρίτσας. 13 

Μεταφορά κενών οργανικών θέσεων Ε.Ε.ΔΙ.Π. Ανω- 

τάτης Σχολής Καλών Τεχνών. 14 

Μεταφορά κενών οργανικών θέσεων Ε.Τ.Ε.Π. 
Ανωτάτης Σχολής Καλών Τεχνών. 15 


ΑΠΟΦΑΣΕΙ Σ 

Αριθμ. οικ. 24022/1788 (1) 

Τροποποίηση Οδηγού Εφαρμογής Προγράμματος «ΠΙ¬ 
ΣΤΟΠΟΙΗΘΕΙΤΕ» - ΣΤ' κύκλος - Δράση 1.2.8 του 
ΕΠΑΝ. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α) Του π.δ. 63/2005 «Κωδικοποίηση της νομοθεσίας 
για την Κυβέρνηση και τα Κυβερνητικά Όργανα» (ΦΕΚ 
98/τ. Α722.4.2005). 

β) Των π.δ. 229/1986 (ΦΕΚ 96/Α/16.7.1986), π.δ. 396/1989 
(ΦΕΚ 172/τ.Α7ΐ6.6.1989) και π.δ. 189/1995 (ΦΕΚ 99/τ.Α7ΐ995) 
«Οργανισμός της ΓΓΒ», του άρθρου 21 του ν. 2367/1995 
(ΦΕΚ 261/Α/1995) «Σύσταση της Δ/νσης ΜΜΕ της Γ.Γ.Β.», 
και της υπ’ αριθμ. 3584/5.3.1996 υπουργικής απόφασης 
(ΦΕΚ 147/τ.Β7ΐ2.3.1996) «Διάρθρωση, Αρμοδιότητες και 
κατανομή προσωπικού της Δ/νσης ΜΜΕ της ΓΓΒ». 

γ) Του π.δ. 27/1.2.1996 «Συγχώνευση Υπουργείων Του¬ 
ρισμού, Βιομηχανίας, Ενέργειας και Τεχνολογίας, και 
Εμπορίου στο Υπουργείο Ανάπτυξης» (ΦΕΚ 19/τ.Α') και 
το π.δ. 122/2004 «Ανασύσταση του Υπουργείου Τουρι¬ 
σμού» (ΦΕΚ 85/τ.Α7ΐ7.3.2004). 

δ) Το π.δ. 206 (ΦΕΚ 232/τ.Α7ΐ9.9.2007) «Διορισμός 
Υπουργών και Υφυπουργών». 

ε) Της παρ. 1, του άρθρου 2, του ν. 2303/1995 (ΦΕΚ 
80/Τ.Α71995). 

στ) Του άρθρου 28 παρ. α’ του ν. 2081/1992 (ΦΕΚ 154/ 
τ.Α'), όπως αντικαταστάθηκε από το άρθρο 2 του ν. 
2438/1996 (ΦΕΚ 211/τ.Α'). 

ζ) Της υπ’ αριθμ. Δ15/Α/Φ. 19/19955/2007 (ΦΕΚ 1982/ 
τ.Β79·10.2007) απόφασης «Ανάθεση αρμοδιοτήτων στους 
Υφυπουργούς Ανάπτυξης Σταύρο Καλαφάτη και Γεώρ- 
γιο Βλάχο». 

η) Το άρθρο 7 παρ. 4 του ν. 2244/1994 «Ρύθμιση θεμά¬ 
των ηλεκτροπαραγωγής από ανανεώσιμες πηγές ενέρ¬ 
γειας και από συμβατικά καύσιμα και άλλες διατάξεις» 
(ΦΕΚ 168/τ.Α7ΐ994) όπως αντικαταστάθηκε από το άρ¬ 
θρο 17 παρ. 2 του ν. 2308/1995 (ΦΕΚ 114/τ.Α7ΐ995). 

θ) Του ν. 707/1977 (ΦΕΚ 273), όπως τροποποιήθηκε από 
τον 1472/1984 (ΦΕΚ 112), 1479/1984 (ΦΕΚ 145), 2000/1991 (ΦΕΚ 
206), 2702/1999 (ΦΕΚ 70), και το π.δ. 159/1997 (ΦΕΚ 135). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ι) Της υπ’ αριθμ. 0(2001)-550 της 14.3.2001 απόφασης 
της ΕΕ με την οποία εγκρίθηκε το Επιχειρησιακό Πρό¬ 
γραμμα Ανταγωνιστικότητα (Ε.Π.ΑΝ. 2000 - 2006). 

ια) Του ν. 2860/2000 «Διαχείριση, παρακολούθηση και 
έλεγχος του Κοινοτικού Πλαισίου Στήριξης και άλλες 
διατάξεις» (ΦΕΚ 251/τ.Α'). 

ιβ) Του π.δ. 98/1996 (ΦΕΚ 77/τ.Α'/1996) «Οροι και διαδι¬ 
κασίες ανάθεσης σε ενδιάμεσους φορείς της εφαρμο¬ 
γής προγραμμάτων ή τμημάτων τους του Υπουργείου 
Ανάπτυξης που αναφέρονται στους τομείς βιομηχανίας, 
έρευνας και τεχνολογίας και αφορούν έργα του ιδιωτι¬ 
κού τομέα καθώς και της διαχείρισης των αντίστοιχων 
πόρων» 

ιγ) Τις υπ’ αριθμ. 669/252.2/Δ/ΣΤ/175, 675/252.3/Δ/ 
ΣΤ/177, 677/252.4/ΣΤ/179, 679/252.5/ΣΤ181, 681/252.6/ΣΤ/183, 
683/252.6/ΣΤ/185 και 685/252.7/ΣΤ/187 /25.1.2006 αποφά¬ 
σεις του Ειδικού Γραμματέα για την Ανταγωνιστικό¬ 
τητα ένταξης της πράξης «6η ΠΡΟΣΚΛΗΣΗ ΔΡΑΣΗΣ 
2.5.2 - ΥΠΟΣΤΗΡΙΞΗ ΠΙΣΤΟΠΟΙΗΣΗΣ ΜΕΤΑΠΟΙΗΤΙΚΩΝ, 
ΕΜΠΟΡΙΚΩΝ, ΠΑΡΟΧΗΣ ΥΠΗΡΕΣΙΩΝ ΚΑΙ ΤΟΥΡΙΣΤΙΚΩΝ 
ΕΠΙΧΕΙΡΗΣΕΩΝ ΚΑΤΑ ΤΑ ΠΡΟΤΥΠΑ ΕΛΟΤ ΕΝ ΙδΟ 9001- 
2000, ΕΛΟΤ 1416 (ΗΑΩΩΡ), ΕΛΟΤ 1801 (Υ&Α)» στο Ε.Π. 
«Ανταγωνιστικότητα», Μέτρο 2.5. 

ιδ) Τις υπ’ αριθμ. 1955/1.2.8.2/794, 1958/1.2.8.3/795, 1960/ 
1.2.8.4/796,1961/1.2.8.5/797,1964/1.2.8.6/798,1965/1.2.8.7/799 και 
1966/1.2.8.2/800 /23.2.2007 αποφάσεις του Ειδικού Γραμμα- 
τέα για την Ανταγωνιστικότητα ένταξης της πράξης «6η 
ΠΡΟΣΚΛΗΣΗ ΔΡΑΣΗΣ 2.5.2 - ΥΠΟΣΤΗΡΙΞΗ ΠΙΣΤΟΠΟΙΗΣΗΣ 
ΜΕΤΑΠΟΙΗΤΙΚΩΝ, ΕΜΠΟΡΙΚΩΝ, ΠΑΡΟΧΗΣ ΥΠΗΡΕΣΙΩΝ ΚΑΙ 
ΤΟΥΡΙΣΤΙΚΩΝ ΕΠΙΧΕΙΡΗΣΕΩΝ ΚΑΤΑ ΤΑ ΠΡΟΤΥΠΑ ΕΛΟΤ 
ΕΝ 180 9001-2000, ΕΛΟΤ 1416 (ΗΑΩΩΡ), ΕΛΟΤ 1801 (Υ&Α)» 
στο Ε.Π. «Ανταγωνιστικότητα», Μέτρο 1.2. 

2. Την υπ’ αριθμ. οικ. 2689/204/10.2.2006 απόφαση του 
Υπουργού Ανάπτυξης που αφορά στην πρόσκληση εκ¬ 
δήλωσης ενδιαφέροντος για την υποβολή προτάσεων 
έργων στον ΣΤ' κύκλο του «ΠΙΣΤΟΠΟΙΗΘΕΙΤΕ». 

3. Την υπ’ αριθμ. 17695/1184/21.8.2006 απόφαση του 
Υφυπουργού Ανάπτυξης που αφορά την ένταξη προτά¬ 
σεων έργων στον ΣΤ' κύκλο του «ΠΙΣΤΟΠΟΙΗΘΕΙΤΕ». 

4. Την από 7.11.2007 εισήγηση της Υπηρεσίας, απο¬ 
φασίζουμε: 

1. Τροποποιούμε τον Οδηγό Εφαρμογής του προγράμ¬ 
ματος ο οποίος αποτελεί αναπόσπαστο κομμάτι της 
υπ’ αριθμ. 2689/204/10.2.2006 απόφασης του Υπουργού 
Ανάπτυξης ως εξής: 

Α. Το τελευταίο εδάφιο του κεφ. 2 του Οδηγού τρο¬ 
ποποιείται από: 

«Διάρκεια Υποέργων 

Η ολοκλήρωση των υποέργων πρέπει να πραγματο¬ 
ποιηθεί το αργότερο σε 15 μήνες από την υπογραφή της 
Υπουργικής Απόφασης Ένταξης των έργων» σε 

«Διάρκεια Υποέργων 

Η ολοκλήρωση των υποέργων πρέπει να πραγματο¬ 
ποιηθεί το αργότερο έως τις 30.6.2008» 

Β. Απαλείφεται η παράγραφος 3.2.β του Οδηγού η 
οποία προέβλεπε ότι: «Εφόσον το έργο ενταχθεί, πριν 
από την ημέρα πραγματοποίησης της κύριας επιθεώ¬ 
ρησης των Συστημάτων από τον Φορέα Πιστοποίησης, 
η επιχείρηση θα ενημερώσει γραπτώς τη Διεύθυνση 
Πολιτικής Ποιότητας της ΓΓΒ με ταυτόχρονη κοινοποί¬ 
ηση στον αντίστοιχο ΕΦΔ». 


2. Διορθώνουμε τον ορισμό της Αρχής Εφαρμογής 
στη σελίδα 2 του Οδηγού Εφαρμογής του προγράμμα¬ 
τος αντί της «Διεύθυνση Βιομηχανικής Χωροθεσίας και 
Περιβάλλοντος» τίθεται το ορθό «Διεύθυνση Πολιτικής 
Ποιότητας». 

Η απόφαση αυτή θα δημοσιευθεί στην Εφημερίδα της 
Κυβερνήσεως. 

Αθήνα, 20 Νοεμβρίου 2007 

Ο ΥΦΥΠΟΥΡΓΟΣ 

ΣΤΑΥΡΟΣ ΚΑΛΑΦΑΤΗΣ 
-♦- 

Αριθμ. Φ 253/132614/Β6 (2) 

Τροποποίηση και συμπλήρωση της υπ’ αριθμ. Φ253/ 
128314/Β6 (ΦΕΚ1538-Β) Υπουργικής απόφασης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της υπ’ αριθμ. Φ253/128314/Β6/29.11.2002 
(ΦΕΚ1538/Β) Υπουργικής απόφασης. 

2. Τις διατάξεις του εδαφίου β της παραγράφου 3 
του άρθρου 2 του ν. 2525/1997 (ΦΕΚ 188 τ. Α'), όπως 
αντικαταστάθηκε με τις διατάξεις της παραγράφου 2 
του άρθρου 1 του ν. 2909/2001 (ΦΕΚ 90 τ. Α'). 

3. Τις διατάξεις του άρθρου 90 του κώδικα νομοθεσί¬ 
ας για την Κυβέρνηση και τα κυβερνητικά όργανα που 
κυρώθηκε με το άρθρο πρώτο του π.δ. 63/2005 (ΦΕΚ 
Α98), κατ’ εφαρμογή των οποίων βεβαιώνεται ότι από 
τις διατάξεις της παρούσας δεν προκαλείται δαπάνη σε 
βάρος του Κρατικού Προϋπολογισμού, αποφασίζουμε: 

Τροποποιούμε και συμπληρώνουμε την υπ’ αριθμ. 
Φ253/128314/Β6/29.11.2002 (ΦΕΚ1538-Β) Υπουργική από¬ 
φαση «Ορισμός των τμημάτων και των σχολών των 
Πανεπιστημίων, των ΤΈ.Ι και των Ανωτέρων Σχολών 
Τουριστικών Επαγγελμάτων, των Σχολών Τουριστικής 
Εκπαίδευσης της Ελλάδας καθώς και αυτών του Πανεπι¬ 
στημίου Κύπρου για την εισαγωγή στα οποία απαιτείται 
εξέταση σε ειδικά μαθήματα ή πρακτικές δοκιμασίες, τα 
αντίστοιχα ειδικά μαθήματα και πρακτικές δοκιμασίες 
για κάθε ένα από τα τμήματα και τις σχολές αυτές, 
τον τρόπο, τον τόπο και το χρόνο εξέτασης και βαθμο¬ 
λόγησης της εξέτασης στα ειδικά αυτά μαθήματα και 
πρακτικές δοκιμασίες και κάθε άλλη αναγκαία λεπτο¬ 
μέρεια» ως ακολούθως: 

α) Στην πρώτη περίοδο της παραγράφου 2 του άρ¬ 
θρου 4 της ανωτέρω Υπουργικής Απόφασης η φράση 
«υποβάλλουν σχετική αίτηση - δήλωση από 1 έως 10 
Φεβρουάριου του έτους διεξαγωγής των εξετάσεων» 
αντικαθίσταται από τη φράση«υποβάλλουν σχετική αί¬ 
τηση - δήλωση από 1 έως 15 Φεβρουάριου του έτους 
διεξαγωγής των εξετάσεων». Η ισχύς της παρούσας 
απόφασης αρχίζει από τη δημοσίευση της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Νοεμβρίου 2007 

Ο ΥΠΟΥΡΓΟΣ 

ΕΥΡΙΠΙΔΗΣ ΣΤΥΛΙΑΝΙΔΗΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθμ. Φ 253/132616 /Β6 (3) 

Τροποποίηση της υπ’ αριθμ. Φ253/120789/Β6/1.11.2005 
(ΦΕΚ 1581 Β’) Υπουργικής απόφασης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της υπ’ αριθμ. Φ253/120789/Β6/1.11.2005 
(ΦΕΚ 1581 Β’) Υπουργικής απόφασης. 

2. Τις διατάξεις του εδαφίου γ της παραγράφου 13 του 
άρθρου 1 του ν. 2525/1997 (ΦΕΚ 188 τ. Α'), όπως συμπλη¬ 
ρώθηκε με τη διάταξη του άρθρου 1 παράγραφος 1 του 
ν. 2909/2001 (ΦΕΚ 90 τ. Α'). 

3. Τις διατάξεις του άρθρου 90 του κώδικα νομοθεσί¬ 
ας για την Κυβέρνηση και τα κυβερνητικά όργανα που 
κυρώθηκε με το άρθρο πρώτο του π.δ. 63/2005 (ΦΕΚ 
Α 98), κατ’ εφαρμογή των οποίων βεβαιώνεται ότι από 
τις διατάξεις της παρούσας δεν προκαλείται δαπάνη σε 
βάρος του Κρατικού Προϋπολογισμού, αποφασίζουμε: 

Τροποποιούμε και συμπληρώνουμε τις διατάξεις της 
υπ’ αριθμ. Φ253/120789/Β6/1.11.2005 (ΦΕΚ 1581 Β') Υπουρ¬ 
γικής απόφασης «Τύπος, περιεχόμενο, διάρκεια ισχύος 
και τρόπος υπολογισμού των βαθμών της ΒΕΒΑΙΩΣΗΣ 
της παραγράφου 13 του άρθρου 1 του ν. 2525/1997, όπως 
συμπληρώθηκε με την παράγραφο 1 του άρθρου 1 του 
ν. 2909/2001» ως ακολούθως: 

1. Στην τελευταία περίοδο της παραγράφου 3 του άρ¬ 
θρου 4 της παραπάνω υπουργικής απόφασης η φράση 
«στο διάστημα από 1 έως 10 Φεβρουάριου του έτους που 
επιθυμεί τη νέα εξέταση και συνοδεύεται υποχρεωτικά 
από > αντικαθίσταται από τη φράση «στο διάστημα από 
1 έως 15 Φεβρουάριου του έτους που επιθυμεί τη νέα 
εξέταση και συνοδεύεται υποχρεωτικά από:» 

Η ισχύς της παρούσας αρχίζει από τη δημοσίευση της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Νοεμβρίου 2007 

Ο ΥΠΟΥΡΓΟΣ 

ΕΥΡΙΠΙΔΗΣ ΣΤΥΛΙΑΝΙΔΗΣ 
-♦- 

Αριθμ. 134144/Η (4) 

Συγκρότηση συνεργείου υπερωριακής απασχόλησης 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το ν. 3205/2003 «Περί μισθολογίου Δημοσίων Υπαλ¬ 
λήλων» άρθρο 16 παρ. 1. 

2. Την 2/72757/312.12.2003 εγκύκλιο του Γ.Λ.Κ. «Περί 
παροχής οδηγιών για την εφαρμογή των διατάξεων 
του ν. 3205 /2003. 

3. Το γεγονός ότι η δαπάνη που θα προκύψει από 
την εκτέλεση των εγκρινομένων ωρών εργασίας, ύψους 
συνολικά €399.168,00 περίπου, σε καμία περίπτωση δεν 
επιτρέπεται να υπερβεί τις πιστώσεις που έχουν εγ¬ 
γράφει στον οικείο κωδικό αριθμό (ΚΑΕ 0511 Φ. 19-110) 
του τακτικού προϋπολογισμού του ΥΠΕΠΘ, όπως θα 
διαμορφωθεί με τα ποσοστά αποδέσμευσης που θα 
εγκριθούν. 

4. Το γεγονός ότι η υπερωριακή απασχόληση κρίνε- 
ται απαραίτητη για την κάλυψη εποχιακών εκτάκτων 


ή επειγουσών αναγκών των υπηρεσιακών μονάδων της 
Κ. Υ. του ΥΠ.Ε.Π.Θ., αποφασίζουμε: 

Εγκρίνουμε την υπερωριακή απασχόληση πέραν από 
τις ώρες της υποχρεωτικής εργασίας, για τους ακό¬ 
λουθους 660 διοικητικούς υπαλλήλους της Κ.Υ. του 
ΥΠ.Ε.Π.Θ. στους οποίους συμπεριλαμβάνονται οι υπάλ¬ 
ληλοι της ΥΔΕ, για το χρονικό διάστημα από 1.11.2007 
έως 31.12.2007 και για μέχρι 60 ώρες το μήνα για κάθε 
υπάλληλο, προκειμένου να καλυφθούν εποχιακές, επεί¬ 
γουσες ή και έκτακτες υπηρεσιακές ανάγκες της Κ.Υ. 
του ΥΠ.Ε.Π.Θ. 

Η δαπάνη που θα προκύψει από την απόφαση αυτή, 
δεν μπορεί σε καμία περίπτωση να υπερβεί το ποσό 
των € 399.168,00 συνολικά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Νοεμβρίου 2007 

Ο ΥΠΟΥΡΓΟΣ 

ΕΥΡΙΠΙΔΗΣ ΣΤΥΛΙΑΝΙΔΗΣ 
-♦- 

Αριθμ. 116896 /Β2 (5) 

Υπερωριακή απασχόληση μονίμου προσωπικού του 
Εθνικού Μετσοβίου Πολυτεχνείου. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/23.12.2003 τ. Α’) «Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ. και άλλες 
συναφείς διατάξεις» όπως αντικαταστάθηκε με την 
παρ. 11 του αρ. 22 του ν. 3274/19.10.2004 (ΦΕΚ 195/2004 
τ. Α’). 

2. Την υπ’ αριθμ. 2/72757/0022/31.12.2003 εγκύκλιο 
του Γενικού Λογιστηρίου του Κράτους «Περί παροχής 
οδηγιών για την εφαρμογή των διατάξεων του ν. 
3205/2003». 

3. Τα υπ’ αριθμ. 27558/15.10.2007 έγγραφο του Εθνικού 
Μετσοβίου Πολυτεχνείου, από το οποίο προκύπτει ότι 
η υπερωριακή απασχόληση είναι απαραίτητη για την 
αντιμετώπιση εκτάκτων ή επειγουσών υπηρεσιακών 
αναγκών του Ιδρύματος αυτού (συνεδρίαση Πρυτανικού 
Συμβουλίου υπ’ αριθμ. 19/24.7.2007). 

4. Το γεγονός ότι για το έτος 2007 υπάρχει 
εγγεγραμμένη πίστωση στον Προϋπολογισμό του Εθνικό 
Μετσόβιο Πολυτεχνείο συνολικού ύψους τετρακοσίων 
δέκα χιλιάδων (410.000,00) ευρώ για κάλυψη δαπανών 
υπερωριακής απασχόλησης. 

5. Την υπ’ αριθμ. Υ251/28.9.2007 (ΦΕΚ 1944/Β/1.10.2007) 
απόφαση του Πρωθυπουργού «Καθορισμός Αρμοδιοτή¬ 
των Υφυπουργών του Υπουργείου Εθνικής Παιδείας και 
Θρησκευμάτων», αποφασίζουμε: 

Εγκρίνουμε την υπερωριακή εργασία πέραν από τις 
ώρες της υποχρεωτικής απασχόλησης και μέχρι την 22η 
ώρα, σε διακόσιους εβδομήντα τέσσερις (274) μονίμους 
υπαλλήλους του Εθνικού Μετσοβίου Πολυτεχνείου για 
το β’ εξάμηνο του 2007. 

Η δαπάνη που θα προκύψει από την εφαρμογή της 
παρούσας απόφασης, ύψους συνολικά 124.180,00 ευρώ 
δεν μπορεί σε καμία περίπτωση να υπερβεί το ποσό 
των εγγεγραμμένων για την αιτία αυτή πιστώσεων στον 

προϋπολογισμό της Εθνικό Μετσοβίου Πολυτεχνείου, μη 
επιτρεπόμενης της επιβάρυνσης του Προϋπολογισμού 
Δημοσίων Επενδύσεων. 

Η κατά τα ανωτέρω υπερωριακή εργασία δεν μπορεί 
να υπερβαίνει τις εξήντα (60) ώρες ανά υπάλληλο 
μηνιαίως 

Η απόφαση αυτή ισχύει ένα μήνα πριν από τη 
δημοσίευση της στην Εφημερίδα της Κυβερνήσεως και 
μέχρι 31.12.2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 20 Νοεμβρίου 2007 

Ο ΥΦΥΠΟΥΡΓΟΣ 

ΣΠ. ΤΑΛΙΑΔΟΥΡΟΣ 
-♦- 

Αριθμ. Β/οικ. 65705/5470/07 (6) 

Τροποποίηση της υπ’ αριθμ. Β1/46276/4213 (ΦΕΚ 1168/ 
30.8.2006) κοινής απόφασης «Προκήρυξη Δράσης 
κρατικών ενισχύσεων με τίτλο «Χρηματοδότηση Επι¬ 
χειρήσεων για τη δημιουργία εφαρμογών και παροχή 
υπηρεσιών στον τομέα των ευφυών οδικών μεταφο¬ 
ρών» στο πλαίσιο του Μέτρου 2.8 του Επιχειρησια¬ 
κού Προγράμματος «Κοινωνία της Πληροφορίας» του 
Κ.Π.Σ. 2000-2006» 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Το άρθρο 35 του ν. 3016/2002 «Εταιρική διακυβέρ¬ 
νηση, θέματα μισθολογίου και άλλες διατάξεις» (ΦΕΚ 
110/Α/17.5.2002). 

2. Το ν. 2860/2000 και ειδικότερα τα άρθρα 1, 3, 7 και 
24 (ΦΕΚ 251/Α/14.11.2000). 

3. Το άρθρο 90 του π.δ. 63/2005 « Κωδικοποίηση της 
νομοθεσίας για την Κυβέρνηση και τα Κυβερνητικά Όρ¬ 
γανα» (ΦΕΚ 98/Α/22.4.2005). 

4. Το π.δ. 178/2000 «Οργανισμός του Υπουργείου Εθνι¬ 
κής Οικονομίας» (ΦΕΚ 165/Α/14.7.2000). 

5. Το π.δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικο¬ 
νομίας και Οικονομικών» (ΦΕΚ 57/Α/21.3.2002). 

6. Τον κανονισμό (ΕΚ) 1260/1999 του Συμβουλίου της 

21.6.1999. 

7. τον κανονισμό (ΕΚ) 1159/2000 της Επιτροπής της 

30.5.2000. 

8. Τον κανονισμό 1685/2000 της Επιτροπής της 
28.7.2000 όπως τροποποιήθηκε από τον κανονισμό (ΕΚ) 
448/2004 και ισχύει. 

9. Τον κανονισμό (ΕΚ) αριθμ.70/2001 της Επιτροπής 
της 12ης Ιανουάριου 2001 σχετικά με την εφαρμογή 
των άρθρων 87 και 88 της συνθήκης ΕΚ στις κρατικές 
ενισχύσεις προς μικρές και μεσαίες επιχειρήσεις. 

10. Τη σύσταση 2003/361/ΕΚ της Επιτροπής, της 6ης 
Μάίου 2003 σχετικά με τον ορισμό των πολύ μικρών, 
των μικρών και των μεσαίων επιχειρήσεων. 

11. Την κοινή απόφαση των Υπουργών Εσωτερικών, 
Δημόσιας Διοίκησης και Αποκέντρωσης και Εθνικής Οι¬ 
κονομίας και Οικονομικών με αριθμό 10071 της 23.3.2001 
«Σύσταση Ανώνυμης Εταιρίας Κοινωνία της Πληροφο¬ 
ρίας Α.Ε.» (ΦΕΚ 324/Β/27.3.2001). 


12. Την υπ’ αριθμ. 4764 της 10.10.2001 κοινή απόφαση 
των Υπουργών Εσωτερικών, Δημόσιας Διοίκησης και 
Αποκέντρωσης και Εθνικής Οικονομίας και Οικονομι¬ 
κών «Υπηρεσιακός Οργανισμός και Γενικός Κανονισμός 
Προσωπικού της Ανώνυμης Εταιρίας Κοινωνία της Πλη¬ 
ροφορίας Α.Ε.’» (ΦΕΚ 1340/Β/15.10.2001). 

13. Την υπ’ αριθμ. Ε (2000) 3405/28.11.2000 απόφαση 
της Επιτροπής με την οποία εγκρίνεται το Κ.Π.Σ. 2000- 
2006 και την απόφαση αριθ. Ε/2001/2010/26.7.2001 με την 
οποία αυτή τροποποιείται. 

14. Την υπ’ αριθμ. 0(2001)551 /14.3.2001 απόφαση της 
Επιτροπής με την οποία εγκρίνεται το Επιχειρησιακό 
Πρόγραμμα «Κοινωνία της Πληροφορίας» που εντάσσε¬ 
ται στο Κ.Π.Σ. για τις κοινοτικές διαρθρωτικές παρεμ¬ 
βάσεις στην Ελλάδα. 

15. Την απόφαση της 8ης Ιουνίου 2004 της 5ης Επι¬ 
τροπής Παρακολούθησης του Κ.Π.Σ. 2000-2006. 

16. Το Συμπλήρωμα Προγραμματισμού του Επιχειρη¬ 
σιακού Προγράμματος «Κοινωνία της Πληροφορίας», 
όπως εγκρίθηκε και τροποποιείται. 

17. Την υπ’ αριθμ. 35256/17.10.2001 (ΦΕΚ 1352/Β/ 
17.10.2001), κοινή υπουργική απόφαση όπως τροποποι¬ 
ήθηκε με την αριθ. 154934/ΕΥΣ 1274/21.3.2002 για τη Σύ¬ 
σταση Ειδικής Υπηρεσίας Συντονισμού της Εφαρμογής 
των Επιχειρησιακών Προγραμμάτων. 

18. Την υπ’ αριθ. 83385/2866/11.12.2003 απόφαση του 
Υπουργού Οικονομίας και Οικονομικών (ΦΕΚ 1865 Β/ 
2003) «Διάθεση πιστώσεων από το Π.Δ.Ε. για την εφαρ¬ 
μογή των δράσεων κρατικών ενισχύσεων στο πλαίσιο 
του Επιχειρησιακού Προγράμματος «Κοινωνία της 
Πληροφορίας» του ΚΠΣ σύμφωνα με το άρθρο 35 του 
ν. 3016/2002 (ΦΕΚ 110/Α/2002) και ορισμός των ποσών, 
των ποσοστών και των ειδών των ενισχύσεων», όπως 
τροποποιήθηκε με τις αριθ. 4316/Β’/4.5.2005 (ΦΕΚ 611/Β/ 
9.5.2005), 3171/Β/4.4.2006 (ΦΕΚ 430/Β/7.4.2006) και 1051/Β 
(ΦΕΚ 188/14.2.2007) αποφάσεις και ισχύει. 

19. Την υπ. αριθμ. 8115.4/15/04/22.11.2004 κοινή απόφαση 
κοινή υπουργική απόφαση των Υπουργών Οικονομίας και 
Οικονομικών, Περιβάλλοντος, Χωροταξίας και Δημοσίων 
Έργων, Μεταφορών και Επικοινωνιών, Εμπορικής Ναυτι¬ 
λίας (ΦΕΚ 1792/Β/3.12.2004), «Μέτρο 2.8 ΕΠ ΚτΠ - Έργα 
με κρατική ενίσχυση», περί της ρύθμισης θεμάτων που 
αφορούν στην εφαρμογή δράσης κρατικών ενισχύσεων 
στον τομέα των Ευφυών Μεταφορών, στο πλαίσιο του 
Μέτρου 2.8 του Επιχειρησιακού Προγράμματος «Κοινωνία 
της Πληροφορίας», με την οποία ορίζεται η «Κοινωνία 
της Πληροφορίας Α.Ε.» ως Τελικός Δικαιούχος για το 
έργο που αφορά στην εφαρμογή της πρόσκλησης 101 
στο πλαίσιο του μέτρου 2.8 «Ευφυείς Μεταφορές» του 
Ε.Π. ΚτΠ., όπως τροποποιήθηκε από την κοινή υπουργική 
απόφαση αριθ. Β/40713/3302 (ΦΕΚ 1316/Β/27.7.2007). 

20. Το υπ’ αριθμ. 19102/ΕΥΣ4054/24.5.2005 έγγραφο 
του Υφυπουργού Οικονομίας και Οικονομικών με θέμα 
«Οδηγίες για την εφαρμογή διαδικασιών εξυγίανσης 
και προγραμματικής υπερδέσμευσης στο πλαίσιο των 
Επιχειρησιακών Προγραμμάτων του Γ’ ΚΠΣ». 

21. Το γεγονός ότι από την εφαρμογή της απόφασης 
αυτής δεν προκαλείται δαπάνη στον Προϋπολογισμό 
Δημοσίων Επενδύσεων, αποφασίζουμε: 

1. Την τροποποίηση της παραγράφου 1 του άρθρου 
5 της αριθ. Β1/46276/4213 (ΦΕΚ 1168/30.8.2006) κοινής 
απόφασης, ως εξής: 

«Ο συνολικός προϋπολογισμός που θα διατεθεί μέσω 
της παρούσας πρόσκλησης για την υλοποίηση των επι- 

λέξιμων επενδύσεων ανέρχεται στα 7.912.938 ευρώ, από 
τα οποία το 50% (ήτοι 3.956.469 ευρώ) προέρχονται από 
Δημόσια Δαπάνη, ενώ το υπόλοιπο 50% (ήτοι 3.956.469 
ευρώ) θα καλυφθεί με ιδιωτική συμμετοχή.» 

2. την τροποποίηση των παραγράφων 7 και 8 του 
άρθρου 5 της αριθ. Β1/46276/4213 (ΦΕΚ 1168/30.8.2006) 
κοινής απόφασης, ως εξής: 

«7. Σε περίπτωση όπου, πριν την έναρξη της διαδικασί¬ 
ας αξιολόγησης του άρθρου 9 της παρούσας, διαπιστω¬ 
θεί έντονο ενδιαφέρον των δυνητικών δικαιούχων των 
ενισχύσεων, η Ειδική Υπηρεσία Διαχείρισης του Επιχει¬ 
ρησιακού Προγράμματος «Κοινωνία της Πληροφορίας» 
δύναται να συνεργαστεί με τον Τελικό Δικαιούχο της 
Δράσης, προκειμένου να εγκρίνει περαιτέρω αύξηση της 
Δημόσιας Δαπάνης της Δράσης, έως ποσοστού 30% επί 
της συνολικά διαθέσιμης Δημόσιας Δαπάνης της παρα¬ 
γράφου 1 του παρόντος άρθρου, ήτοι ποσού 1.186.940,70 
ευρώ (προγραμματική υπερδέσμευση πόρων). 

8. Η αύξηση της Δημόσιας Δαπάνης έως του ποσού 
των 1.186.940,70 ευρώ της προηγούμενης παραγράφου 
μπορεί να εφαρμοστεί και σε περίπτωση όπου, μετά την 
ολοκλήρωση της διαδικασίας αξιολόγησης του άρθρου 
9 της παρούσας, διαπιστωθεί ότι η συνολική αιτούμενη 
δημόσια δαπάνη των θετικά αξιολογημένων προτάσεων 
υπερβαίνει τη διαθέσιμη Δημόσια Δαπάνη της παραγρά¬ 
φου 1 του παρόντος άρθρου.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Νοεμβρίου 2007 

01 ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΚΩΣΤΗΣ ΧΑΤΖΗΔΑΚΗΣ 
-♦- 

(7) 

Ολοκλήρωση, οριστικοποίηση κόστους και έναρξη πα¬ 
ραγωγικής λειτουργίας επένδυσης της εταιρείας «ΔΙ¬ 
ΟΝΥΣΙΟΣ Θ. ΚΟΛΠΟΝΔΙΝΟΣ Α.Ε.» 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Με την υπ’ αριθμ. IΕ/15818/Π/11/4/00047/Ε/ν.3299/ 
2004/19.11.2007 απόφαση του Γενικού Γραμματέα Πε¬ 
ριφέρειας Ιόνιων Νησιών, ολοκληρώθηκε επένδυση της 
εταιρείας «ΔΙΟΝΥΣΙΟΣ Θ. ΚΟΛΠΟΝΔΙΝΟΣ Α.Ε.» που ανα- 
φέρεται στον εκσυγχρονισμό ολοκληρωμένης μορφής 
της ξενοδοχειακής μονάδας «ΤΣΙΛΙΒΙ ΒΕΑΟΗ » 3* (αστέ¬ 
ρων), πρώην Β τάξης, (Κ.Α. ΣΤΑΚΟΔΌ3 551.1), στην πε¬ 
ριοχή Πλάνου, του Δήμου Αρκαδίων , Νομού Ζακύνθου 
δυναμικότητος 173 δωματίων - 330 κλινών (επιχορηγού¬ 
μενη δυναμικότητα: 55 δωμάτια, 105 κλίνες). 

2. Το συνολικό και παραγωγικό κόστος της επένδυσης 
οριστικοποιείται στο ποσό του ενός εκατομμυρίου τρι- 
ακόσιων σαράντα χιλιάδων (1.340.000 €) ευρώ. 

3. Το ύψος της επιχορήγησης ορίστηκε στο ποσό 
των εξακοσίων εβδομήντα χιλιάδων (670.000) ευρώ και 
αποτελεί ποσοστό 50,00% του ενισχυόμενου κόστους 
της επένδυσης. 

4. Η ιδία συμμετοχή ορίστηκε στο ποσό των τριακο- 
σίων εξήντα τεσσάρων χιλιάδων επτακοσίων πενήντα 
(364.750) ευρώ και αποτελεί ποσοστό 27,22% του συνο¬ 
λικού κόστους της πραγματοποιηθείσας επένδυσης. 


5. Το ύψος του τραπεζικού δανείου ορίστηκε στο ποσό 
των τριακοσίων πέντε χιλιάδων διακοσίων πενήντα 
(305.250) ευρώ και αποτελεί ποσοστό 22,78% του συνο¬ 
λικού κόστους της πραγματοποιηθείσας επένδυσης. 

5. Ημερομηνία ολοκλήρωσης της επένδυσης ορίστηκε 
η 28.9.2007 και ημερομηνία έναρξης της παραγωγικής 
της λειτουργίας ορίστηκε η 28.9.2007. 

6. Εγκρίνουμε την καταβολή του υπολοίπου της επιχο¬ 
ρήγησης ποσού τριακοσίων εξήντα τεσσάρων χιλιάδων 
επτακοσίων πενήντα (364.750) ευρώ . 

7. Ομόφωνη γνωμοδότηση της Περιφερειακής Γνωμοδο- 
τικής Επιτροπής (πρακτικά 83ης συνεδρίασης /30.10.2007), 
της παρ. 15 του άρθρου 7 του ν. 3299/2004. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γ ενικού Γ ραμματέα Περιφέρειας 

Ο Προϊστάμενος Διεύθυνσης 
ΕΥΓΕΝΙΟΣ ΣΑΜΟΪΛΗΣ 

-♦- 

( 8 ) 

Ολοκλήρωση, οριστικοποίηση κόστους και έναρξη παρα¬ 
γωγικής λειτουργίας επένδυσης της εταιρείας «ΠΟΡ- 
ΤΕΓΚΟ ΑΝΩΝΥΜΗ ΕΤΑΙΡΕΙΑ-ΤΟΥΡΙΣΤΙΚΕΣ ΚΑΙ ΞΕΝΟ¬ 
ΔΟΧΕΙΑΚΕΣ ΕΠΙΧΕΙΡΗΣΕΙΣ» 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Με την υπ’ αριθμ. ΙΕ/15836/Π/11/4/00026/Ε/Ν.3299/ 
2004/19.11.2007 απόφαση του Γενικού Γραμματέα Πε¬ 
ριφέρειας Ιόνιων Νησιών, ολοκληρώθηκε επένδυση της 
εταιρείας «ΠΟΡΤΕΓΚΟ ΑΝΩΝΥΜΗ ΕΤΑΙΡΕΙΑ-ΤΟΥΡΙΣΤΙ- 
ΚΕΣ ΚΑΙ ΞΕΝΟΔΟΧΕΙΑΚΕΣ ΕΠΙΧΕΙΡΗΣΕΙΣ» που αναφέ- 
ρεται στον εκσυγχρονισμό ολοκληρωμένης μορφής 
της ξενοδοχειακής μονάδας «ΠΟΡΤΕΓΚΟ», 2* (αστέρων) 
πρώην Γ τάξης (Κ.Α. ΣΤΑΚΟΔ'03 551.2) το οποίο βρί¬ 
σκεται στην περιοχή Λιβάδι του Δήμου Λαγανά, Νομού 
Ζακύνθου δυναμικότητος 29 δωματίων - 50 κλινών. 

2. Το συνολικό και παραγωγικό κόστος της επένδυσης 
οριστικοποιείται στο ποσό των πεντακοσίων δέκα εννέα 
χιλιάδων πεντακοσίων (519.500 €) ευρώ. 

3. Το ύψος της επιχορήγησης ορίστηκε στο ποσό των 
διακοσίων πενήντα εννέα χιλιάδων επτακοσίων πενή¬ 
ντα (259.750) ευρώ και αποτελεί ποσοστό 50,00% του 
ενισχυόμενου κόστους της επένδυσης. 

4. Η ιδία συμμετοχή ορίστηκε στο ποσό των διακοσίων 
πενήντα εννέα χιλιάδων επτακοσίων πενήντα (259.750) 
ευρώ και αποτελεί ποσοστό 50,00% του συνολικού κό¬ 
στους της πραγματοποιηθείσας επένδυσης. 

5. Ημερομηνία ολοκλήρωσης της επένδυσης ορίστηκε 
η 2.10.2007 και ημερομηνία έναρξης της παραγωγικής 
της λειτουργίας ορίστηκε η 2.10.2007. 

6. Εγκρίνουμε την καταβολή του υπολοίπου της επι¬ 
χορήγησης ποσού εκατό τριάντα εννέα χιλιάδων επτα¬ 
κοσίων πενήντα (139.750) ευρώ . 

7. Ομόφωνη γνωμοδότηση της Περιφερειακής Γνωμοδο- 
τικής Επιτροπής (πρακτικά 83ης συνεδρίασης /30.10.2007), 
της παρ. 15 του άρθρου 7 του ν. 3299/2004. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γενικού Γραμματέα Περιφέρειας 
Ο Προϊστάμενος Διεύθυνσης 
ΕΥΓΕΝΙΟΣ ΣΑΜΟΪΑΗΣ 

-♦- 

Αριθμ. οικ. 15933 (9) 

Μεταβίβαση αρμοδιοτήτων Νομάρχη Αθηνών. 

Ο ΝΟΜΑΡΧΗΣ ΑΘΗΝΩΝ 

Έχοντας υπόψη : 

1. Τις διατάξεις του άρθρου 62 του π.δ. 30/1996 Κώδικα 
Νομαρχιακής Αυτοδιοίκησης. 

2. Τον ισχύοντα Οργανισμό Εσωτερικής Λειτουργί¬ 
ας των Υπηρεσιών της Νομαρχίας Αθηνών (ΦΕΚ 680/ 
τ.Β/20.5.2005). 

3. Την υπ’ αριθμ. οικ.5866 / 27.4.2007 απόφαση μεταβί¬ 
βασης αρμοδιοτήτων (ΦΕΚ 727τ.Β/9.5.2007). 

4. Την υπ’ αριθμ. οικ. 9624/5.7.2007 απόφασή μας περί 
μεταβίβαση αρμοδιοτήτων (ΦΕΚ 1192/12.7.2007). 

5. Την βούλησή μας για αποκεντρωμένη λειτουργία 
της Νομαρχίας για την καλύτερη εξυπηρέτηση των πο¬ 
λιτών, αποφασίζουμε: 

Τροποποιούμε την αριθμ. 9624/5.7.2007 απόφασή μας 
ως προς τις Διευθύνσεις Πολεοδομιών όλων των Τομέων 
και εξουσιοδοτούμε τους Προϊσταμένους των Τμημάτων 
να υπογράφουν με εντολή μας τις παρακάτω πράξεις: 

Α. Αρμοδιότητες που αφορούν γενικά όλα τα Τμήματα 
των Πολεοδομιών 

1. Έγγραφα απαντήσεων σε αιτήσεις πολιτών παροχής 
πληροφοριών στα θέματα αρμοδιότητας του Τμήματος. 

2. Έγγραφα προς τα άλλα Τμήματα της ίδιας Δ/νσης, 
στις περιπτώσεις που απαιτείται συνεργασία περισσο¬ 
τέρων Τ μημάτων. 

3. Διαβίβαση φακέλων προς τους αρμόδιους Δήμους, 
κατά την διαδικασία έκδοσης Αποφάσεων ή εκκαθάρι¬ 
σης αρχείων. 

4. Εισηγήσεις προς το Συμβούλιο Χωροταξίας Οικι¬ 
σμού και Περιβάλλοντος ( ΣΧΟΠ ) στα θέματα αρμοδι¬ 
ότητας του Τμήματος. 

5. Εισηγήσεις προς τον Προϊστάμενο της Δ/νσης για 
την έκδοση σχετικών Αποφάσεων στα θέματα αρμοδι¬ 
ότητας του Τ μήματος. 

6. Γνωμοδοτήσεις εξαίρεσης (ή μη) από την κατεδά¬ 
φιση αυθαιρέτων κατασκευών για την έκδοση σχετι¬ 
κών Αποφάσεων, στα θέματα αρμοδιότητας του Τμή¬ 
ματος. 

7. Αναφορά αξιόποινης πράξης, όπως προβλέπεται 
από τις σχετικές διατάξεις. 

8. Αξιολόγηση υπαλλήλων του Τμήματος τους. 

9. Όλες τις διοικητικές πράξεις που προβλέπονται 
απ’ ευθείας από σχετικές διατάξεις ως αρμοδιότητα 
Προϊσταμένων Τ μήματος. 

Β. Αρμοδιότητες που αφορούν τα Τμήματα των Πο¬ 
λεοδομιών 

ΤΜΗΜΑ ΕΦΑΡΜΟΓΗΣ ΠΟΛΕΟΔΟΜΙΚΩΝ ΣΧΕΔΙΩΝ 

1. Χορήγηση όρων Δόμησης και αντιγράφων ρυμοτο¬ 
μικών σχεδίων. 

2. Χορήγηση επιτρεπόμενων χρήσεων γης. 

3. Χορήγηση υψομετρικής αφετηρίας. 

4. Θεώρηση τοπογραφικών διαγραμμάτων και εφαρ¬ 
μογή οικοδομικών-ρυμοτομικών γραμμών σε τοπογρα- 
φικά διαγράμματα. 


5. Βεβαίωση αρτιότητας - οικοδομησιμότητας σε 
εντός και εκτός σχεδίου περιοχές. 

6. Σύνταξη διαγράμματος εφαρμογής. 

7. Σύνταξη πράξεων προσκύρωσης, αναλογισμού και 
τακτοποίησης. 

8/Εγγραφα και προσκλήσεις, προπαρασκευαστικά για 
την σύνταξη των πράξεων. 

9. Βεβαίωση τελεσιδικίας επί των πράξεων. 

10. Καθορισμός προσωρινών οριογραμμών ρεμάτων. 

ΤΜΗΜΑ ΕΚΔΟΣΗΣ ΟΙΚΟΔΟΜΙΚΩΝ ΑΔΕΙΩΝ 

1. Χορήγηση απαντήσεων για χώρους κύριας χρή¬ 
σης. 

2. Χορήγηση απαντήσεων για τους χώρους στάθμευ¬ 
σης ή υπόγειων χώρων βοηθητικής χρήσης. 

3. Χορήγηση απαντήσεων για εργασίες που δεν απαι¬ 
τείται οικοδομική άδεια ( άρθρο 22 παρ. 1 του ΓΟΚ 
/1985). 

4 Έλεγχος σύννομου οικοδομικών αδειών, έλεγχος 
συμβολαίων μετά από παρεμπίπτοντα έλεγχο. 

5. Διακοπή οικοδομικών εργασιών και προθεσμία για 
αναθεώρηση οικοδομικής άδειας βάσει του άρθρου 22 
του ΓΟΚ /1985. 

6. Επιστροφή φακέλων λόγω παρέλευσης του θρή¬ 
νου. 

7. Δηλώσεις εισφοράς για εξαγορά χώρων στάθμευ¬ 
σης. 

8. Διαβιβαστικά έγγραφα προς τις αρμόδιες Υπηρε¬ 
σίες. 

Στελεχών οικοδομικών αδειών σε ΟΤΑ , ΔΟΥ κλπ. 
Στατιστικών στοιχείων οικοδομικών αδειών 
Μελετών Πυροπροστασίας 
Μελετών για έγκριση ΜΕΤΡΟ 

9. Ακύρωση οικοδομικών αδειών που δεν υλοποιή¬ 
θηκαν. 

ΤΜΗΜΑ ΕΛΕΓΧΟΥ ΚΑΤΑΣΚΕΥΩΝ 

1. Διακοπή οικοδομικών εργασιών που εκτελούνται χω¬ 
ρίς άδεια ή κατά παράβαση των εγκεκριμένων σχεδίων 
ή μετά από παραίτηση του επιβλέποντα μηχανικού. 

2. Αποφάσεις επιβολής προστίμων και ειδικής εισφο¬ 
ράς αυθαιρέτων κατασκευών, εξαιρέσεων από κατεδά¬ 
φιση, νομιμοποιήσεων Μ.Σ.Δ. κ.λπ. 

3. Εκθέσεις επικινδύνων κατασκευών και επιβολή μέ¬ 
τρων ασφαλείας. 

4. Εκθέσεις και αποφάσεις υγρασιών (Π.Δ./γμα 13/22.4.29 
ΦΕΚ 153τ.Α. ) 

5. Αναθεωρήσεις Προϊσταμένου σε αντικείμενα επι¬ 
κινδύνων και «υγρασιών». 

6. Θεώρηση οικοδομικών αδειών για παράταση εργο- 
ταξιακής σύνδεσης με δίκτυα κοινής ωφέλειας, κατόπιν 
αυτοψίας. 

7. Θεωρήσεων οικοδομικών αδειών για σύνδεση με 
δίκτυα κοινής ωφέλειας, κατόπιν αυτοψίας. 

8. Βεβαίωση για σύνδεση με δίκτυα κοινής ωφέλειας. 

9. Τα έγγραφα με τα οποία επιστρέφονται φάκελοι 
του ν.1512/1985. 

10. Διαδικασία σφράγισης ακινήτων σε περίπτωση μη 
επιτρεπόμενης χρήσης. 

ΤΜΗΜΑ ΠΟΛΕΟΔΟΜΙΚΟΥ ΣΧΕΔΙΑΣΜΟΥ 

1. Βεβαίωση οικοδομησιμότητας οικοπέδων πριν την 
κύρωση πράξης εφαρμογής κατά τις διατάξεις του 
ν.1337/1983. 

2. Ατομικά φύλλα βεβαίωσης εισφορών σε γη και χρή¬ 
μα για έκδοση οικοδομησιμότητας. 

3. Θεώρηση διαγραμμάτων ως συνημμένα εισηγήσε¬ 
ων. 

4. Μεμονωμένη Πράξη Εφαρμογής για την υλοποί¬ 
ηση ενός εγκεκριμένου σχεδίου ( κείμενο κυρωτικής 
απόφασης Νομάρχη - Πίνακες - Διάγραμμα Πράξης 
Εφαρμογής ). 

5. Διορθωτική Πράξη Εφαρμογής ( κείμενο διόρθω¬ 
σης, πίνακας της πράξης, περίληψη της διορθωτικής 
πράξης). 

ΤΜΗΜΑ ΥΠΟΣΤΗΡΙΞΗΣ ΤΗΣ ΔΙΕΥΘΥΝΣΗΣ 

1. Χορήγηση απαντήσεων - βεβαιώσεων - πιστοποιη¬ 
τικών για θέματα : 

Αρχείου οικοδομικών αδειών 
Λειτουργίας της Υπηρεσίας 

2. Διαβίβαση στελεχών οικοδομικών αδειών προς τους 
αρμόδιους Δήμους (εκκαθάριση αρχείου) . 

3. Βεβαίωση της ακρίβειας των αντιγράφων που εκ- 
δίδονται. 

4. Παραπομπή των υπαλλήλων για υγειονομική εξέ¬ 
ταση. 

5. θεώρηση βιβλιαρίων νοσηλείας. 

6. Χορήγηση αντιγράφων στελεχών και σχεδίων οι¬ 
κοδομικών αδειών. 

7. Κίνηση υπηρεσιακών αυτοκινήτων. 

Η ισχύς της παρούσας απόφασης αρχίζει από την 
δημοσίευσή της και παύει να ισχύει κάθε προηγούμενη 
σχετικά με τις Διευθύνσεις Πολεοδομιών. 

Με φροντίδα της Διεύθυνσης Υποστήριξης Νομαρχίας 
να αναρτηθεί στον πίνακα ανακοινώσεων της Νομαρ¬ 
χίας και να δοθεί προς δημοσιότητα στην Εφημερίδα 
της Κυβερνήσεως. 

Αθήνα, 21 Νοεμβρίου 2007 

Ο Νομάρχης 
ΙΩΑΝΝΗΣ ΣΓΟΥΡΟΣ 

-♦- 

Αριθμ. 11323 (10) 

Κύρωση Αναδασμού Έλους Κανδήλας Ν.Α. Αρκαδίας. 

Ο ΝΟΜΑΡΧΗΣ ΑΡΚΑΔΙΑΣ 

Έχοντας υπόψη: 

Τις διατάξεις: 

1. Του π.δ/τος 30/1996 «Κώδικα Νομαρχιακής Αυτ/σης 
(ΦΕΚΑ/21). 

2. Του ν. 674/1977 άρθρο 15 παρ. 1. 

3. Σχετική εισήγηση της Δ/νσης Γεωργίας της Νομαρ¬ 
χίας μας, αποφασίζουμε: 

Κυρώνουμε το νέο κτηματικό καθεστώς που διαμορ¬ 
φώθηκε με τον αναδασμό το έτος 2007, στην κτηματική 
περιοχή Έλους Κανδήλας Ν.Α. Αρκαδίας που περιλαμβά¬ 
νει τα αγρ/τα Λεβιδίου, Κανδήλας, Βλαχέρνας, Λίμνης, 
Παλαιοπύργου, Χωρούσας και Ορχομενού, όπως αυτό 
απεικονίζεται στους συνταχθέντες από την Επιτροπή 
Αναδασμού κτηματολογικούς πίνακες και διαγράμματα 
της περιοχής αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 15 Νοεμβρίου 2007 

Ο Νομάρχης 

ΔΗΜ. ΚΩΝΣΤΑΝΤΟΠΟΥΛΟΣ 


Αριθμ. 16734 (11) 

Μεταβίβαση δρόμων του συν/σμού Μικρολείβαδου 
στο Δήμο Νικηφόρου. 

ΝΟΜΑΡΧΗΣ ΔΡΑΜΑΣ 

Έχοντας υπόψη: 

1. Τις διατάξεις του π.δ. 30/1996 ΦΕΚ 21Α «Κώδικας 
Νομαρχιακής Αυτοδιοίκησης» 

2. Τις υπ’ αριθ. 7/1995, 90/2000 και 105/2001 αποφά¬ 
σεις του Ν.Σ. Δράμας «Οργανισμός Λειτουργίας των 
Υπηρεσιών» 

3. Τ ις διατάξεις του άρθρου 3 παραγρ. 2 του ν. 3147/2003 

4. Τα κτηματολογικά στοιχεία της οριστικής διανομής 
του συν/σμού Μικρολείβαδου, αποφασίζουμε: 

Μεταβιβάζουμε στο Νομικό Πρόσωπο του Δήμου Νι¬ 
κηφόρου κατά πλήρη νομή και κυριότητα και χωρίς 
καταβολή τιμήματος τις παρακάτω εκτάσεις του συν/ 
σμού Μικρολείβαδου που υπάγονται στην Διοικητική 
Περιφέρεια του παραπάνω Δήμου, ως ακολούθως: 

Οριστική διανομή έτους 1923 συν/σμού Μικρολείβαδου 
α/α Αριθμός τεμαχίου Έκταση σε τ.μ. Είδος κτήματος 
1 - 15.838 Δρόμοι - διανομής 

Η απόφαση μας αυτή έχει θέση τίτλου κυριότητας 
και μεταγράφεται στο Υποθηκοφυλακείο Δράμας με 
την φροντίδα του Δήμου Νικηφόρου, σύμφωνα με την 
διάταξη του άρθρου 3 παρ. 2 του ν. 3147/2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 12 Νοεμβρίου 2007 
Ο Νομάρχης 

ΚΩΝΣΤΑΝΤΙΝΟΣ ΕΥΜΟΙΡΙΔΗΣ 

-♦- 

Αριθμ. 5117 (12) 

Κύρωση της συμπληρωματικής διανομής Αγρ/τος 
Τσουκνίδας Πρέβεζας έτους 2007. 

Ο ΝΟΜΑΡΧΗΣ ΠΡΕΒΕΖΑΣ 
Έχοντας υπόψη: 

1) Το ν. 3200/55 « περί διοικητικής αποκέντρωσης» 

2) Τ ις διατάξεις του άρθρου 7 του ν. 3147/2003. 

3) Το άρθρο 5 του ν.δ . 1189/1972. 

4) Τις διατάξεις του ν. 2218/1994 όπως όπως τροποποι¬ 
ήθηκε με τις διατάξεις του άρθρου 6 του ν. 2240/1994. 

5) Την σχετική εισήγηση της Δ/νσης Εγγείων Βελτιώ¬ 
σεων -Πολιτικής Της και Τοπογραφήσεων της Νομαρ¬ 
χιακής μας Αυτ/σης, αποφασίζουμε: 

Κυρούμε τη συμπληρωματική διανομή Αγρ/τος Τσου¬ 
κνίδας έτους 2007 όπως αυτή απεικονίζεται στους συ¬ 
νταχθέντες από την Επιτροπή Οριστικών Διανομών κτη- 
ματολογικούς πίνακες και διαγράμματα της περιοχής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 13 Νοεμβρίου 2007 
Ο Νομάρχης 
ΒΑΣΙΛΕΙΟΣ ΙΩΑΝΝΟΥ 

- ♦ - 

Αριθμ. 5062 (13) 

Διάλυση Κοινοτικής Επιχείρησης Καρίτσας 

Ο ΠΡΟΕΔΡΟΣ ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΖΙΤΣΑΣ 

Έχοντας υπόψη: 

1. Την υπ’ αριθμ. 87/2005 απόφαση του Δημοτικού 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Συμβουλίου που αφορά την διάλυσης της Κοινοτικής 
Επιχείρησης Καρίτσας σύμφωνα και με τις διατάξεις 
του άρθρου 284 του Δ. και Κ.Κ. (ΤΤ.Δ. 410/1995). 

ΕΓΚΡΙΝΕΙ 

Την διάλυση της Κοινοτικής Επιχείρησης Καρίτσας 
για τους παρακάτω λόγους: 

1) Είναι ασύμφορη η ύπαρξη της και δεν προσφέρει 
τίποτα στο Δ.Δ. Καρίτσας. 

2) Ιδρύθηκε Αναπτυξιακή Επιχείρηση στο Δήμο μας η 
οποία αυτόματα καθιστά ανενεργή την Κοινοτική Επι¬ 
χείρηση Καρίτσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ζίτσα, 23 Νοεμβρίου 2007 

Ο Πρόεδρος του Δ.Σ. 

ΚΩΝ/ΝΟΣ ΝΙΚΟΛΟΣ 

-♦- 

Αριθμ. 5076 (14) 

Μεταφορά κενών οργανικών θέσεων Ε.Ε.ΔΙ.Π. Ανωτά- 
της Σχολής Καλών Τεχνών. 

Ο ΠΡΥΤΑΝΗΣ 

ΤΗΣ ΑΝΩΤΑΤΗΣ ΣΧΟΛΗΣ ΚΑΛΩΝ ΤΕΧΝΩΝ 

Έχοντας υπόψη: 

α) Τις διατάξεις του ν. 1268/1982, και του ν. 2083/1992. 

β) Τις διατάξεις του άρθρου 14, παράγραφος 5α του 
ν. 2817/2000 και τις λοιπές σχετικές διατάξεις. 

γ) Το υπ’ αριθμ. Φ.131.1/21111/Β2/17.8.2007 έγγραφο του 
Υπουργείου Εθνικής Παιδείας & Θρησκευμάτων. 

δ) Την από 18.9.2007 απόφαση της Συγκλήτου περί 
κατανομής μιας (1) οργανικής θέσης Ε.Ε.ΔΙ.Π., αποφα¬ 
σίζουμε: 

Τη μεταφορά μιας (1) κενής οργανικής θέσης Ειδικού 
Εργαστηριακού Διδακτικού Προσωπικού (Ε.Ε.ΔΙ.Π.), από 
τις υφιστάμενες κενές οργανικές θέσης του Ιδρύματος 
μας στο Τμήμα Εικαστικών Τεχνών της Ανωτάτης Σχο¬ 
λής Καλών Τ εχνών, για τις ανάγκες του. 


Από την παρούσα πράξη, δεν προκαλείται δαπάνη 
σε βάρος του προϋπολογισμού της Ανωτάτης Σχολής 
Καλών Τ εχνών. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 19 Νοεμβρίου 2007 
Ο Πρύτανης 

ΤΡΙΑΝΤΑΦΥΛΛΟΣ ΠΑΤΡΑΣΚΙΔΗΣ 

-♦- 

Αριθμ. 5075 (15) 

Μεταφορά κενών οργανικών θέσεων Ε.Τ.Ε.Π. 

Ανωτάτης Σχολής Καλών Τ εχνών. 

Ο ΠΡΥΤΑΝΗΣ 

ΤΗΣ ΑΝΩΤΑΤΗΣ ΣΧΟΛΗΣ ΚΑΛΩΝ ΤΕΧΝΩΝ 

Έχοντας υπόψη: 

α) Τις διατάξεις του ν. 1268/1982, και του ν. 2083/1992. 

β) Τις διατάξεις του άρθρου 14, παράγραφος 5α’ του 
ν. 2817/2000 και τις λοιπές σχετικές διατάξεις. 

γ) Το υπ’ αριθμ. Φ.131.1/21111/Β2/17.8.2007 έγγραφο του 
Υπουργείου Εθνικής Παιδείας & θρησκευμάτων. 

δ) Την από 18.9.2007 απόφαση της Συγκλήτου περί 
κατανομής μιας (1) οργανικής θέσης Ε.Τ.Ε.Π., αποφα¬ 
σίζουμε: 

Τη μεταφορά μιας (1) κενής οργανικής θέσης Ειδικού 
Τεχνικού Εργαστηριακού Προσωπικού (Ε.Τ.Ε.Π.), από τις 
υφιστάμενες κενές οργανικές θέσης του Ιδρύματος μας 
στο Τμήμα Εικαστικών Τεχνών της Ανωτάτης Σχολής 
Καλών Τ εχνών, για τις ανάγκες του. 

Από την παρούσα πράξη, δεν προκαλείται δαπάνη 
σε βάρος του προϋπολογισμού της Ανωτάτης Σχολής 
Καλών Τ εχνών. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 19 Νοεμβρίου 2007 
Ο Πρύτανης 

ΤΡΙΑΝΤ ΑΦΥΛΛΟΣ ΠΑΤΡΑΣΚΙΔΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 ΤΗΛ. 210 52 79 000 ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐΐρ://νννννν·£ΐ·α γ - Ε-ίίΐ3ϋ: νν?ί)ίίΐ35ί6ΐ , .θίί5>ίί.[|Γ 




